  Туспуктэм: Руслан Нуриахметов Наталия Сильвестрова 12-18 толсуре Удмуртиын 17 сюрс 809 адями паласькись лек вирус инфекциосын черлаз, азьвыл арняен ӵошатыса, со 13,3 процентлы тросгес. Со сярысь Роспотребнадзорлэн элкьунъя управлениезлэн пресс-службаез ивортӥз. Висисьёс пӧлын 11 сюрс 529 пиналъёс, ӝыныез со пӧлысь – 6 аресозь нылъёс но пиос. Кынман висёнъёсын черлан учыръёс тужгес трос Ижкарын, Глазкарын, Воткаын, Вотка, Эгра, Камбарка, Пичи Пурга, Ува, Юкаменск ёросъёсын пусъемын. Та дырлы пуэдлэсь прививка 812 сюрс 74 адями пуктӥз, со элькунын улӥсьёс пӧлысь 54,4 процентэз луэ. Висьыны усемлэсь утиськон понна трос калыкен интыосы ветлонэсь возиськоно, адямиос пӧлын эм маска дӥсяно, урамысь пырем бере киосты одно миськоно. Тодэ вайытом, Удмуртиын толсур пумозь пуэдлэсь прививка пуктыны луэ на. Тегъёс: Удмуртия Тазалык висён  